Пет каруци на нарушители конфискуваха за седмица горски служители към СЦДП

Общо пет каруци на нарушители са задържали горските служители на Северноцентралното държавно предприятие и териториалните му поделения, в седмицата от 6 до 11 ноември. 
Четири каруци са конфискувани в обхвата на Държавно горско стопанство - Силистра. Една е задържана и на територията на ДЛС „Дунав“ – Русе.  Моторен трион, който е бил средство за извършване на нерегламентирани дейности е бил конфискуван пък от горската стража към ДГС „Сеслав“ – Кубрат.
През едноседмичния период служители на Северноцентралното държавно предприятие и 17-те му териториални поделения са извършили общо 1227 проверки, в рамките на непрекъснатите дейности по опазване на горските територии. Проверени са 169 превозни средства, 130 обекта за дърводобив, а също 928 ловци и други физически лица. 
[bookmark: _GoBack]36.82 куб.м. дървесина са били обект на нерегламентирана дейност през седемте дни. В периода са констатирани три посегателства, които са с неизвестен извършител. Разкрити са били извършителите на 23 нарушения по Закона за горите и две - по Закона за лова и опазването на дивеча, предприети са съответните мерки за последващо налагане на наказания. 

